Liz Truss
Meri Elizabet Truss (1975-yil 26-iyulda tugʻilgan) — britaniyalik siyosatchi, 2022-yil 6-sentyabrdan beri Birlashgan Qirollik Bosh vaziri va Konservatorlar partiyasi yetakchisi lavozimlarida ishlab kelmoqda. Truss 2010-yildan beri Janubi-Gʻarbiy Norfolk parlamenti aʼzosi (deputat). Truss bosh vazirlar Devid Kemeron, Theresa May va Boris Johnson davrida Vazirlar Mahkamasining turli idoralarida ishlagan. Truss Oksforddagi Merton kollejida tahsil olgan va Oksford universiteti Liberal-demokratlar partiyasining prezidenti boʻlgan. 1996-yilda oʻqishni tamomlagan va Konservator partiyaga aʼzo boʻldi. U Shell and Cable &amp; Wireless kompaniyasida ishlagan va Reform tahlil markazi direktorining oʻrinbosari boʻlgan. Jamoalar palatasiga saylanishdagi ikki marta muvaffaqiyatsiz urinishlardan soʻng, 2010-yilgi umumiy saylovda janubi-gʻarbiy Norfolkdan deputat etib saylandi. Liz bir qator siyosat sohalarida, jumladan, bolalarga gʻamxoʻrlik, matematika taʼlimi va iqtisodiyotda islohotlar oʻtkazishga chaqirdi. Truss Konservator deputatlarning Free Enterprise guruhiga asos solgan va bir qator maqolalar va kitoblarni, jumladan, After the Coalition (2011) va Britannia Unchained (2012) yozgan. Truss 2012-yildan 2014-yilgacha boʻlgan davrda parlamentning bolalar va taʼlim masalalari boʻyicha oʻrinbosari lavozimida ishlagan. 2014-yildan Vazirlar Mahkamasida Atrof-muhit, oziq-ovqat va qishloq xoʻjaligi masalalari boʻyicha Davlat kotibi lavozimiga tayinlangan. U 2016-yilgi referendumda Buyuk Britaniyaning Yevropa Ittifoqida qolishi tarafdori boʻlgan boʻlsa-da, natijadan keyin u Brexitni astoydil qoʻllab-quvvatladi. Kemeron 2016-yil iyul oyida isteʼfoga chiqqanidan soʻng, Truss may oyiga kelib Adliya boʻyicha Davlat kotibi va lord kansler lavozimiga tayinlandi va idoraning ming yillik tarixidagi birinchi ayol lord-kanslerga aylandi. 2017-yilgi Buyuk Britaniyadagi umumiy saylovlardan soʻng Truss Gʻaznachilikka bosh kotib etib tayinlandi. Theresa May 2019-yilda isteʼfoga chiqqanidan soʻng, Truss Johnsonning konservatorlar lideri boʻlish istagini qoʻllab-quvvatladi. Johnson Bosh vazir etib tayinlanganidan soʻng, u Trussni Xalqaro savdo boʻyicha Davlat kotibi va Savdo kengashi prezidenti etib tayinladi. Truss 2019-yil sentyabr oyida ayollar va tenglik masalalari boʻyicha vazir lavozimini egalladi. 2021-yilgi Vazirlar Mahkamasidagi oʻzgarishlarda Johnson tomonidan tashqi ishlar vaziri lavozimiga koʻtarildi. U 2021-yil dekabr oyida Yevropa Ittifoqi bilan hukumatning bosh muzokarachisi va Buyuk Britaniyaning Yevropa Ittifoqi — Buyuk Britaniya hamkorlik kengashi raisi etib tayinlangan. 2022-yil Buyuk Britaniya hukumati inqirozi sharoitida Johnson isteʼfoga chiqqanidan soʻng, 2022-yilgi Konservator partiya rahbariyatiga saylovda gʻalaba qozondi va Truss vazirligini tuzdi. Mamlakatdagi ogʻir iqtisodiy inqiroz fonida Liz Truss 2022-yil 20-oktyabr kuni isteʼfoga chiqishini eʼlon qildi. Uning bosh vazirligi yangi bosh vazir saylangunga qadar saqlanib turadi.